Kósýdagur : jólaljós , laufabrauð og smiðjur . Myndir Við hófum daginn í dag á jólaljósaferðinni okkar þar sem við kveiktum á um 70 friðarkertum til að lýsa upp aðventuna og njóta fegurðar og friðar . Skólavinir hjálpuðust að og allt gekk eins og í sögu . Að ljósaferð lokinni sungum við og dönsuðum í kringum jólatréð við undirleik Jóns Þorsteins og Kristjáns frá tónlistarskólanum . Þá tók við kósýdagur þar sem nemendur flökkuðu á milli stöðva að eigin vali . Þar varð til fjöldi listaverka í myndmennta - og smíðastofunum auk þess sem nemendur skáru út laufabrauð , spiluðu , forrituðu , prófuðu nýjustu græjur skólans og fengu nudd , slökun og naglalakk . Eftir hádegið fóru sumir í sund og aðrir stunduðu hreyfingu eða heilaleikfimi í íþróttasal og skólastofu . Ljúfur dagur í alla staði og nemendur voru til fyrirmyndar .